บีที เวลธ์ อินดัสตรีส์ เตรียมขาย IPO จ่อเทรด mai
“บีที เวลธ์ อินดัสตรีส์” หรือ BTW ผู้ดำเนินธุรกิจแปรรูปและประกอบกลุ่มชิ้นงานโครงสร้างเหล็กขนาดใหญ่ เตรียมขาย IPO หวังเทรด mai ระดมทุนรองรับการขยายกิจการ โดยมีบริษัทหลักทรัพย์ ทิสโก้ จำกัด เป็นที่ปรึกษาทางการเงิน
25 พ.ค. 2559

บริษัท บีที เวลธ์ อินดัสตรีส์ จำกัด (มหาชน) หรือ BTW ผู้นำด้านการแปรรูปและประกอบกลุ่มชิ้นงานโครงสร้างเหล็กขนาดใหญ่ (Module) และงานแปรรูปชิ้นงานเหล็ก (Parts Fabrication) เตรียมเสนอขายหุ้นให้กับประชาชนทั่วไปครั้งแรก (IPO) โดยระดมทุนเข้าจดทะเบียนในตลาดหลักทรัพย์เอ็ม เอ ไอ หรือ mai เพื่อรองรับการขยายกิจการและเสริมสร้างความแข็งแกร่งทางการเงิน
โดยจะมีการแถลงข่าวเรื่องเตรียมความพร้อมเข้าตลาดหลักทรัพย์ mai ในวันที่ 30 พ.ค.59 ณ อาคารตลาดหลักทรัพย์ โดยมีนายไพบูลย์ เสรีวิวัฒนา ประธานกรรมการบริษัท ร่วมแถลงข่าวพร้อมคณะผู้บริหาร และตัวแทนจากบริษัทหลักทรัพย์ ทิสโก้ จำกัด เป็นที่ปรึกษาทางการเงิน